President Kersti Kaljulaid allkirjastas esmaspäeval otsuse, millega määras Reinarti suursaadikuks ja kutsus tagasi praeguse saadiku Jaak Lensmenti.

Reinart asus välisministeeriumis tööle 1992. aastal. Ta on juhtinud Eesti delegatsiooni läbirääkimistel Venemaaga, töötanud välisministeeriumi poliitikaosakonna peadirektorina ning poliitika- ja pressiküsimuste asekantslerina.

Aastatel 1995–1999 oli ta Eesti alaline esindaja Euroopa Julgeoleku- ja Koostööorganisatsiooni juures.

Aastatel 2002–2007 oli einart Eesti suursaadik Euroopa Liidu juures. Alates 2007. aastast oli ta Eesti suursaadik Ameerika Ühendriikides ja Mehhikos ning alates 2008. aastast ühtlasi suursaadik Kanadas. 2012. aastast alates oli ta Eesti suursaadik Afganistanis.